3. ΒΑΣΙΛΙΚΟΝ ΔΙΑΤΑΓΜΑ. της 25/31 Ιουλ. 1952 (ΦΕΚ Α΄ 204). Περί αποζημιώσεως μελών των Συμβουλίων και Υπαλληλικού Προσωπικού Υπηρεσίας Εφέδρων Υ.Υ.ΕΘ.Α. Εχοντες υπ’ όψιν: 1)το άρθρ. 16 παρ. 1,25 και 2ε΄ του Α.Ν. 1562/50 «περί ιδρύσεως Υπηρεσίας Εφέδρων παρά τω Υπουργείω Εθν. Αμύνης» ως ούτος εκυρώθη δια του υπ’ αριθ. 2113/52 Νόμου. 2) Σύμφωνον πρότασιν του Γ.Ε.ΕΘ.Α. και 3)Την υπ’ αριθ. 457/52 γνωμοδοτησιν του Συμβουλίου Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: Αρθρ.1.-Τα κατά τας διατάξεις του Α.Ν. 1562/50 ως ούτος εκυρώθη δια του Νομ. 2113/52 διοριζόμενα ή εκλεγόμενα μέλη των Συμβουλίων της Διοικητικής διαρθρώσεως της Υπηρεσίας Εφέδρων, και οι παρά Δήμω ή Κοινότητι Εκπρόσωποι, παρέχουσι τας υπηρεσίας των τιμητικώς, μη δικαιούμενοι αντιμισθίας, εις μη μόνον ειδικής αποζημιώσεως ήτις, κατά την κρίσιν του Υπουργού Εθνικής Αμύνης τη συμφώνω προτάσει του Γ.Ε.ΕΘ.Α. δύναται να παρέχεται αυτοίς συντρεχόντων όρων παραστάσεως και ιδιαιτέρων δαπανών, κατά τας διατάξεις του παρόντος. Αρθρ.2.-«Εις τον Πρόεδρον, Αντιπρόεδρον Γραμματέα και Ταμίαν του Συμβουλίου και εις τους παρά μεγάλοις Δήμοις εκπροσώπους διαμερισμάτων τούτων και εφ’ όσον δεν είναι εν ενεργεία αξιωματικοί, παρέχεται κατά μήνα ειδική δι’ έκαστον αποζημίωσις καθοριζομένη δι’ αποφάσεως του Υπουργού Εθνικής Αμύνης ως ακολούθως: α)Εις του ανωτάτους και ανωτέρους εφέδρους αξιωματικούς μέχρι 15% του βασικού μισθού του εν ενεργεία ομοιοβάθμου των και  β)εις τους κατωτέρους ως και τους εφέδρους οπλίτας μέχρι 18% του βασικού μισθού του εν ενεργεία Λοχαγού». Το άρθρ. 2 αντικατεστάθη ως άνω δια του Β.Δ. 736 της 19/20 Σεπτ. 1961 (ΦΕΚ Α΄ 186). Αρθρ.3.-Αι υπό των άρθρ. 1 και 2 του παρόντος προβλεπόμεναι αποζημιώσεις εν γένει, καταβάλλονται εκ των πόρων της Υπηρεσίας Εφέδρων υπό των ταμείων Μονάδων των Ενόπλων Δυνάμεων και επί τη βάσει δικαιολογητικών καθοριζομένων δι’ ειδικών διαταγών του Κεντρικού Συμβουλίου. Εν τω παρόντι δια των όρων «Αξιωματικοί» «Στρατιωτικοί» περιλαμβάνονται οι του στρατού Ξηράς, Θαλάσσης, Αέρος και Χωροφυλακής. Αρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 